Il-kulur tal-ġilda jaffettwa l-piż!
Id-differenza fil-kulur tal-ġilda tfisser ukoll differenza fil-metaboliżmu. Dan ħareġ minn riċerka li saret f'Università tal-Mediċina fl-Istati Uniti, li żvelat li biex jonqsu n-nisa Afro-Amerikani jkollhom jieħdu inqas kaloriji u jagħmlu iktar eżerċizzju, minn sħabhom b'kulur ta' ġilda differenti. Irriżulta li nisa b'karnaġġjon skur naqsu medja ta' seba' libbri inqas minn dawk b'karnaġġjon ċar, minkejja li kienu fuq l-istess dieta. L-istudju sar fost 39 mara Afro-Amerikana u 66 mara b'ġilda bajda, kollha bi problema ta' obeżità, li kienu qed jipparteċipaw fi programm ta' dieta ta' sitt xhur.